CELEX: 32020D1747
Language: el
Date: 2020-11-20 00:00:00
Title: Απόφαση (ΕΕ) 2020/1747 του Συμβουλίου της 20ής Νοεμβρίου 2020 για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε βάσει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας, όσον αφορά την τροποποίηση των προσαρτημάτων 2-Γ-1 και 2-Γ-2 του παραρτήματος 2-Γ για τα μηχανοκίνητα οχήματα και τα ανταλλακτικά

23.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 393/17
               
            
         ΑΠΟΦΑΣΗ (ΕΕ) 2020/1747 ΤΟΥ ΣΥΜΒΟΥΛΙΟΥ
         της 20ής Νοεμβρίου 2020
         για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε βάσει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας, όσον αφορά την τροποποίηση των προσαρτημάτων 2-Γ-1 και 2-Γ-2 του παραρτήματος 2-Γ για τα μηχανοκίνητα οχήματα και τα ανταλλακτικά
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας (1) («συμφωνία») άρχισε να ισχύει την 1η Φεβρουαρίου 2019.
                  
               
                     (2)
                  
                  
                     Το παράρτημα 2-Γ της συμφωνίας για τα μηχανοκίνητα οχήματα και τα ανταλλακτικά, προβλέπει στο προσάρτημα 2-Γ-1 κατάλογο των κανονισμών του ΟΗΕ που εφαρμόζονται και από τα δύο μέρη και στο προσάρτημα 2-Γ-2 κατάλογο των κανονισμών του ΟΗΕ που εφαρμόζονται από το ένα μέρος και δεν έχουν εξεταστεί ακόμη από το άλλο μέρος.
                  
               
                     (3)
                  
                  
                     Μετά την υπογραφή της συμφωνίας και ως αποτέλεσμα της προόδου των συζητήσεων για τις κανονιστικές ρυθμίσεις στην Οικονομική Επιτροπή των Ηνωμένων Εθνών για την Ευρώπη (ΟΕΕ/ΗΕ), και τα δύο μέρη τώρα εφαρμόζουν δύο πρόσθετους κανονισμούς του ΟΗΕ που δεν αναφέρονταν στο προσάρτημα 2-Γ-1. Επιπλέον, δύο κανονισμοί του ΟΗΕ που αναφέρονταν στο προσάρτημα 2-Γ-2 εφαρμόζονται τώρα και από τα δύο μέρη και πρόκειται να μεταφερθούν στο προσάρτημα 2-Γ-1. Τα προσαρτήματα 2-Γ-1 και 2-Γ-2 θα πρέπει συνεπώς να επικαιροποιηθούν σύμφωνα με το άρθρο 9 του παραρτήματος 2-Γ της συμφωνίας. Αυτή η επικαιροποίηση θα αυξήσει την ασφάλεια δικαίου για τους οικονομικούς φορείς όσον αφορά το κανονιστικό πλαίσιο για τις προτιμησιακές εμπορικές σχέσεις μεταξύ των μερών.
                  
               
                     (4)
                  
                  
                     Δυνάμει του άρθρου 23.2 παράγραφος 3 και παράγραφος 4 στοιχείο β) της συμφωνίας, σύμφωνα με τις αντίστοιχες εθνικές νομικές διαδικασίες των μερών, η μεικτή επιτροπή μπορεί να εγκρίνει αποφάσεις για την τροποποίηση των προσαρτημάτων 2-Γ-1 και 2-Γ-2 του παραρτήματος 2-Γ της συμφωνίας.
                  
               
                     (5)
                  
                  
                     Είναι σκόπιμο να καθοριστεί η θέση που πρέπει να ληφθεί, εξ ονόματος της Ένωσης, στο πλαίσιο της μεικτής επιτροπής, δεδομένου ότι η προτεινόμενη απόφαση της μεικτής επιτροπής θα είναι δεσμευτική για την Ένωση.
                  
               
                     (6)
                  
                  
                     Η θέση της Ενωσης στο πλαίσιο της μεικτης επιτροπής θα βασιστεί συνεπώς στο σχέδιο απόφασης της μεικτης επιτροπής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στο πλαίσιο της μεικτής επιτροπής που συστάθηκε βάσει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας, όσον αφορά την τροποποίηση των προσαρτημάτων 2-Γ-1 και 2-Γ-2 του παραρτήματος 2-Γ της συμφωνίας, βασίζεται στο σχέιο απόφασης της εν λόγω μεικτής επιτροπής (2).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 20 Νοεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 330 της 27.12.2018, σ. 3.
         
            (2)  Βλέπε το έγγραφο ST 12431/20 στον ιστότοπο: on http://register.consilium.europa.eu.